《送程给事知越州》
宋代·吕大忠

飞诏平明走玉珂，夕郎持节越山阿。西风旗鼓催行色，南国莼鲈助醉歌。

邻寇未销谋可尔，部氓犹困政如何。番禺今得长城利，推此求功曲突多。

作者简介：京兆蓝田人，字进伯，一作晋伯。吕大防兄。仁宗皇祐间进士。为晋城令、签书定国军判官。神宗熙宁中，王安石议遣使诸道，立缘边封沟，大忠陈五不可，因罢不遣。历知代州、石州，屡驳折契丹求地使者。元丰中为河北转运判官，上生财养民十二事。徙提点淮西刑狱。哲宗绍圣中知渭州，与章惇议不合，徙知同州，旋降待制致仕。